Rūjienas vidusskola

Rūjienas vidusskola ir viena no Valmieras novada izglītības iestādēm Ziemeļvidzemē. Mācības norit divās skolas ēkās, Skolas ielā 24 mācās sākumskolas skolēni 1.-3. klase, bet Rīgas ielā 30 mācās 4.-12. klases skolēni. Jeru pamatskolas un Vilpulkas sākumskolas ēkās notiek skolēnu mācību un vides ekspedīcijas. 2016./2017. mācību gadā Rūjienas vidusskolā mācījās 463 skolēni, strādāja 66 skolotāji un 24 tehniskie darbinieki.

Rūjienas novadā vēsturiski pastāvējušas vairākas vispārējās izglītības iestādes, 2015. gadā skolu reorganizācijas rezultātā, pievienojot Jeru pamatskolu un Vilpulkas sākumskolu Rūjienas vidusskolai, novadā ir izveidota viena vispārējās vidējās izglītības iestāde.

Vēsture

1911. gadā dibināta Rūjienas tirdzniecības skola. 1917. gadā dibināta P. Martinsona privātā komercskola. 1919. gada septembrī apvienojas Rūjienas tirdzniecības skola ar komercskolu un tiek nosaukta par Rūjienas pilsētas un Izglītības biedrības vidusskolu. Skola atrodās Parka ielā 2 (tagadējā Ā. Alkšņa ielā 9). No 1920. gada līdz 1929. gada beigām skola saukta par Valsts Rūjienas vidusskolu. 1922. gadā piecas vecākās klases uzsāka mācības bijušajā Eriņu muižas kungu mājā. Jaunākās klases mācības turpināja Parka ielā 2.
1930. gada 6. jūlijā lika pamatakmeni skolas celtniecībai Skolas ielā 24. 1931. gada 30. augustā atklāja Blankenburga projektēto skolas ēku, no 1929. gada līdz 1940. gadam skolu sauca par Valsts Rūjienas ģimnāziju. 1939. gada 5. novembrī tiek iesvētīts Rūjienas valsts ģimnāzijas karogs. 

Pēc 1945. gada skola tiek pārdēvēta par Rūjienas vidusskolu. 1961. gadā Rūjienas vidusskolai pievienoja Rūjienas septiņgadīgo skolu, kas atradās Parka ielā 2. 1964. gada 1. septembrī darbu uzsāka vidusskola Rīgas ielā 30. 1966. gada septembrī Skolas ielā 24 mācības uzsāka pirmās trīs klases. 1971. gadā mācības Rūjienas vidusskolā uzsāka pirmā klase ar mūzikas novirzienu.

1992. gada 8. februārī atjaunoja un iesvētīja Rūjienas ģimnāzijas karogu. 2004. gadā tiek izstrādāts Rūjienas vidusskolas logo. 2009. gadā Rūjienas vidusskolai tiek pievienota Rūjas skola. 2011. gadā tiek uzsākta jaunas, modernas sporta zāles būvniecība. 2012. gada 1. jūnijā jaunā sporta zāle tiek atklāta. 2015. gadā tiek apvienotas Vilpulkas sākumskola, Jeru pamatskola un Rūjienas vidusskola

Skolas direktori
Pēteris Liepiņš  10.08.1919.-01.09.1921.
Arnolds Čuibe   01.09.21.-01.11.1926.
Pēteris Liepiņš  01.11.1926. – 01.10.1933.
Mārtiņš Jansons 01.11.1933.-01.11.1937.
Jānis Jūlijs Platacis 01.11.1937.-20.03.1941.
Gerhards Romāns 20.031941.-01.07.1941.
Pēteris Andersons  10.11.1941. -15.11.1944.
Marta Putne   15.12.1944.- 31.08.1947.
Olga Jodinska  1947./1948.-1951./1952.
Zinaida Skobeļeva  1952./1953.-1954./1955.
Jānis Pabriks   1955./1956.-1956./1957.
Pēteris Beķeris  1957./1958.-1965./1966.
Ruta Grīnberga 1966./1967.-1971./1972.
Ēriks Paeglis 1972./1973.-1987./1988.
Ģirts Bišofs 1988./1989.-2009/2010.
Vidars Zviedris 2010./2011.-2019./2020.
Linda Čākure no 2020./2021.

Absolventi
Valdis Vikmanis, diriģents, 1973. gada Latvijas Dziesmu svētku virsdiriģents, 1932. gada absolvents
Kārlis Kalniņš (pseidonīms Kārlis Kalnietis), dzejnieks, 1940. gada absolvents
Ansis Alberings, kordiriģents, 1944. gada absolvents
Līvija Endzelīna, gleznotāja, 1946. gada absolvente
Valdis Kriķis (pseidonīms Valdis Rūja), dzejnieks, 1947. gada absolvents
Vilis Ozols, gleznotājs, 1949. gada absolvents
Kārlis Zālīte (pseidonīms Valters Zālīte), skolotājs un rakstnieks, 1950. gada absolvents
Arnis Kalniņš, Latvijas Republikas Ekonomikas ministrs, 1952. gada absolvents
Jānis Zeltiņš, basketbola treneris, 1956. gada absolvents
Andris Vārpa, tēlnieks, 1968. gada absolvents
Jānis Galzons, gleznotājs, Rūjienas Mākslas skolas direktors, 1972. gada absolvents
Juris Ādamsons, operdziedātājs, 1984. gada absolvents 
Intars Rešetins, Dailes teātra aktieris, 1998. gada absolvents
Inga Spriņģe, žurnāliste, 1998. gada absolvente

Izglītības programmas 2016./2017.m.g.
Pamatizglītības profesionāli orientēta (mūzika) programma 1. – 9.kl.
Pamatizglītības programma 3.-9.kl.
Vispārējā vidējā izglītība 10.-12.kl
Vispārizglītojošais virziens
Matemātikas, dabaszinību un tehnikas virziens
Speciālās pamatizglītības programma izglītojamajiem ar mācīšanās traucējumiem

Rūjienas vidusskolā ir izveidots arī logo pamatizglītības profesionāli orientētajai (mūzika) programmai 1. – 9.kl.

Ārpusklases nodarbības un interešu pulciņi 

Deju kolektīvs “Capatiņas” (1. – 4.kl.)
Eiropas pulciņš (1. – 4. kl.)
Lasīšanas pulciņš (1. – 4.kl.)
Krāsainie pirkstiņi (1. – 6.kl.)
Trases automodelisms (1. – 12.kl.)
Galda spēles (1. – 12.kl.)
Teātra pulciņš (1. – 12.kl.)
Vizuālā programmēšana (4. – 6. kl.)
Jaunie korespondenti (4. – 12. kl.)
Hei – dzīvo droši! (5. – 9.kl.)
Kokapstrāde (5. – 12.kl.)
Lietišķā māksla (5. – 12.kl.)
Literārā grupiņa  (5. – 12.kl.)
Robotikas pulciņš (5. – 12. kl.)
Pūšaminstrumentu ansamblis (5. – 12. kl.)
Vides projekti (7. – 12.kl.)
Deju kolektīvs „Jampadracis” (5, - 6.kl.)
Deju kolektīvs „Jampadracis” (7. – 9.kl.)
Pūtēju orķestris
2.-3.klašu meiteņu koris
2.-3.klašu zēnu koris
4.-9.klašu koris

Rūjienas vidusskolas pūtēju orķestris darbojas jau ilgus gadus. Orķestri dibināja skolotājs Jānis Akulis. Vēlāk pievienojās skolotājs Gvido Brenčevs.
Šobrīd orķestra diriģents ir Gvido Brenčevs. Orķestris savā grupā orķestru skatēs vienmēr ir izcīnījis tiesības piedalīties Dziesmu un deju svētkos. 

Arī tautisko deju kolektīvi skolotājas Ilzes Lippes vadībā skatēs izcīna tiesības piedalīties Dziesmu un deju svētkos.
Dziesmu un deju svētkos piedalās arī Rūjienas vidusskolas kori skolotāju Dignas Gailītes un Inas Plaukas vadībā. Rūjienas vidusskolā darbojas arī akordeonistu ansamblis skolotājas Gitas Akules vadībā, kas katru gadu piedalās Latvijas vispārizglītojošo skolu ar padziļinātu mūzikas mācību akordeonistu festivālos un dažādos konkursos.

Skolēnu pašpārvalde 

Skolā darbojas skolēnu pašpārvalde. Pašpārvalde ik gadu organizē erudīcijas šovu "KO TU?", Gada skolotāju balvu "S KVADRĀTĀ", Labdarības tirdziņu, Draudzības dienu un citas iniciatīvas.

Tradīcijas
Rūjienas vidusskolā ir daudz dažādi tradicionālie pasākumi, kas notiek arī citās skolās. Tradīcijas, kas raksturīgas tikai Rūjienas vidusskolai:
 Jaungada basketbola turnīrs
 Ēvalda diena 9. martā komponista Ēvalda Siliņa piemiņai
 Instrumentālās mūzikas koncerti
 Cēsu pulka skolnieku rotas karoga pasākumi. 1930. gadā tika aizsākta tradīcija - Skolnieku rotas karoga nodošana glabāšanā uz gadu vienā no Ziemeļvidzemes ģimnāzijām. 1933. gadā arī Rūjienā. 1998. gadā Cēsu pulka skolnieku rotas karoga nodošanas tradīciju skolām atjaunoja.

Dalība starptautiskos projektos
 Dalība Euroscola konkursā „Jaunatnes vīzijas par ES” ar mērķi uzzināt vairāk par Eiropas Savienību.
 Global Learning and Observations to Benefit the Environment. Sekmēt skolēnu izpratni par globālajām vides problēmām, vienlaicīgi padziļinot viņu zināšanas dabas zinībās un attīstot viņu informācijas tehnoloģiju izmantošanas prasmes.
 BSP-Baltijas jūras projekts
 The Erken Laboratory Research School. Sadarbībā ar Upsalas Universitāti katru gadu vienam vai diviem Rūjienas vidusskolas skolēniem tiek dota iespēja piedalīties Vasaras skolā pie Erkena ezera. 
 Erasmus + programmas projekts Water around us (2014.-2017.) Dalībvalstis: Portugāle, Spānija, Vācija, Islande, Somija, Latvija

Atsauces

Ārējās saites
 Skolas mājaslapa
 Skolēnu pašpārvaldes Instagram profils
 
 

Vidusskolas Latvijā
Rūjiena